
TensorX מגיעה להכנסות של 5 מיליון דולר וממנה את טים גרנט למנכ"ל על רקע האצת הביקוש לבינה מלאכותית ריבונית 
טים גרנט, יו"ר הדירקטוריון מאז מאי, מונה למנכ"ל כאשר החברה מדבלין משרתת יותר מ-5,000 לקוחות משלמים ומרחיבה את התשתית שלה ברחבי אירופה 

המינוי מגיע על רקע גידול של פי 171 בשימוש בבינה מלאכותית בפלטפורמת ההסקה המשותפת של TensorX בתוך שבעה חודשים, כאשר היקף הטוקנים החודשי מגיע ל-1.1 טריליון 

דבלין, 8 באוקטובר 2026, BUSINESS WIRE)):
חברת TensorX האירית, העוסקת בתחום הסקת המסקנות בבינה מלאכותית ריבונית, הגיעה להכנסות של 5 מיליון דולר, זאת במקביל לגידול מתמשך בביקוש לתשתיות בינה מלאכותית פרטיות ברחבי אירופה ומחוצה לה. טים גרנט, שהצטרף לחברה בחודש מאי כיו"ר פעיל, מונה למנכ"ל כדי להוביל אותה בשלב שבו קצב הצמיחה שלה מואץ.
TensorX היא חברת ניאוקלאוד המספקת שירותי הסקה על גבי מודלי בינה מלאכותית בקוד פתוח באמצעות מעבדי גרפיים (GPU) ייעודיים של NVIDIA, ללא שמירת נתונים כלל, כך שנתוני הלקוחות אינם נשמרים, נעשה בהם שימוש חוזר או שהם נשלחים אל מחוץ לאירופה. מאז שהחלה לספק שירותים ללקוחות, גייסה החברה 10 מיליון דולר במימון סיד בהובלת Darius Cubed Ventures.
במהלך שבעה חודשים, בסיס הלקוחות המשלמים של TensorX גדל ליותר מ-5,000 לקוחות – החל מעסקים המשלמים סכום של אירו בודדים בחודש ועד לארגונים המוציאים אלפי אירו, בהתאם לצרכי ההסקה שלהם. לחברה ישנם לקוחות ייעודיים המשלמים עבור קיבולת שמורה בפלטפורמה שלה, בהם חברת APEX:E3, המפתחת יישומי בינה מלאכותית עבור ארגונים. חודש ספטמבר ציין אבן דרך עבור החברה, שכן בו חצה היקף השימוש המשולב בטוקנים – הן במסלול השיתופי והן במסלול הייעודי – את רף הטריליון טוקנים.
"עסקים מתקדמים בונים יישומים המופעלים באמצעות בינה מלאכותית כבר עכשיו, והם רוצים גישה למודלי הבינה המלאכותית בקוד פתוח בעלי הביצועים הגבוהים ביותר ככל שהם מתפתחים, אך הם זקוקים גם לשליטה במיקום שבו הנתונים שלהם מעובדים ובתשתית שמפעילה אותם", אמר טים גרנט, מנכ"ל TensorX. 

"אנו רואים שהביקוש הזה מתורגם לשימוש בפועל ולצמיחה מסחרית. המיקוד שלנו כעת הוא בהרחבת קיבולת ה-GPU, הצוות והתשתית כדי לתמוך בצמיחה הזו, תוך שמירה על רמת השליטה שהלקוחות שלנו דורשים. יש לנו גם תוכניות להיכנס לתחומי שיפוט נוספים כדי לספק בינה מלאכותית ריבונית באמת, בהתאם לצורכי הלקוחות במספר מיקומים ברחבי העולם". 

בין פברואר לספטמבר 2026, היקף הטוקנים החודשי בפלטפורמת ההסקה המשותפת של TensorX גדל מ-5.63 מיליארד ל-1.1 טריליון, עלייה של פי 171 בתוך שבעה חודשים, בשיעור צמיחה חודשי ממוצע מצטבר של 108%. הצמיחה נרשמה בכל חודש בתקופה זו, כאשר ספטמבר לבדו הוסיף 451 מיליארד טוקנים, יותר מכמות הטוקנים שהפלטפורמה עיבדה במצטבר בששת החודשים הראשונים שלה.
הצמיחה נבעה מגיוס לקוחות ולא מעומס עבודה יחיד. מספר הדומיינים הפעילים של הלקוחות גדל ביותר מ-1,000 באותה תקופה, בעוד שמספר בקשות ה-API החודשי עלה מ-264,917 ל-34.5 מיליון.
"טים הקדיש את הקריירה שלו לבנייה והרחבה של תשתיות בשווקים מפוקחים, והוא עובד איתנו מאז מאי", אמר שיין מורטון, מייסד TensorX. 

"כאשר TensorX נכנסת לשלב הצמיחה הבא שלה, הניסיון שלו יהיה רב-ערך עבורנו בהרחבת העסק והתשתית בהתאם לביקוש שאנו רואים". 

אחד הלקוחות הייעודיים של TensorX, ‏APEX, משתמש בפלטפורמה כדי לבנות יישומי בינה מלאכותית עבור ארגונים.
"TensorX האיצה באופן דרמטי את התפוקה של צוות הפיתוח שלנו, ואפשרה לנו לפרוס סייען קידוד A3 משלנו. TensorX היא פשוט הפלטפורמה היחידה שאנו סומכים עליה עם הנתונים הרגישים ביותר שלנו", אמר אוסמן קאן, מנכ"ל APEX. 

ברחבי אירופה ברור כי עסקים במגזרים מפוקחים, לרבות שירותים פיננסיים, שירותי בריאות וביטחון, מבקשים לאמץ בינה מלאכותית תוך שמירה על שליטה רבה יותר במיקום שבו הנתונים שלהם מעובדים ובאופן שבו התשתית שלהם מנוהלת. Accenture מצאה כי 62% מהארגונים באירופה מחפשים פתרונות בינה מלאכותית ריבונית, כאשר שיעור זה עולה ל-76% במגזר הבנקאות, בעוד ש-Gartner צופה כי ההוצאה האירופית על תשתיות ענן ריבוניות תגדל ביותר מפי שלושה בין 2025 ל-2027..
TensorX מחזיקה כיום בצי של 96 מעבדי GPU מדגם NVIDIA B300 הפועלים בייצור באירלנד, כאשר 96 מעבדי GPU נוספים זמינים בפינלנד. החברה מסיימת כעת את ההזמנה להגדלה משמעותית של צי מעבדי ה-GPU שלה. TensorX מעסיקה כ-20 עובדים ומתכננת להרחיב את הצוות בחודשים הקרובים, בהתאם לגידול בביקוש מצד הלקוחות.
אודות TensorX 

TensorX היא חברה אירית לתשתיות בינה מלאכותית, המספקת שירותי הסקה פרטיים וריבוניים באמצעות מעבדי GPU ייעודיים של NVIDIA. באמצעות מדיניות של אי-שמירת נתונים ותשתיות באירלנד ובפינלנד, TensorX מאפשרת לארגונים לפרוס בינה מלאכותית מתקדמת תוך שליטה במיקום שבו עומסי העבודה שלהם מעובדים ובאופן הטיפול בנתונים שלהם. החברה תומכת במודלים בקוד פתוח ונתמכת על ידי Darius Cubed Ventures.
אודות טים גרנט 

טים גרנט הוא מנכ"ל TensorX ויו"ר APEX, חברת טכנולוגיה פיננסית המספקת ניתוח נתונים של מגוון סוגי נכסים וכלים מבוססי בינה מלאכותית לשווקים הפיננסיים, וכן יו"ר TradeLocker, פלטפורמת מסחר המחברת בין סוחרים, ברוקרים וחברות מסחר קנייני. את הקריירה שלו החל ב-UBS, שם מונה למנהל בכיר בניו יורק, ובהמשך הוביל את מעבדת המחקר של R3, ניהל את SIX Digital Exchange בציריך, עמד בראש Galaxy Digital באירופה והוביל את Deus X Capital כמנכ"ל.
הערות לעורכים 

· טים גרנט זמין לראיונות ב-8 וב-9 באוקטובר. תצלומים ברזולוציה גבוהה זמינים לפי בקשה.
· מקורות: Accenture, ‏"Europe Seeking Greater AI Sovereignty", נובמבר 2025; Gartner, כפי שדווח על ידי ITPro, פברואר 2026.
גלריית תמונות/מולטימדיה אפשר למצוא בכתובת – 
https://www.businesswire.com/news/home/20261008373051/en 
כיתוב תמונות:
טים גרנט, המכהן כיו"ר פעיל מאז חודש מאי, מונה למנכ"ל החברה – הפועלת מדבלין, משרתת למעלה מ-5,000 לקוחות משלמים ומרחיבה את התשתית שלה ברחבי אירופה. צילום TensorX

ל-TensorX יש כ-20 עובדים, והיא מתכננת להגדיל את הצוות בחודשים הקרובים כדי לענות על דרישות הלקוחות. צילום TensorX

מקור: TensorX
תוכן הודעה זו בשפת המקור, הוא הגרסה הרשמית והמהימנה היחידה של מסמך זה. התרגומים הם למטרות נוחות בלבד ויש להצליבם עם המסמך בשפת המקור, שהוא הגרסה היחידה של טקסט זה שהוא בעל תוקף משפטי.

